РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/348 -14

26. октобар 2014. године

Б е о г р а д

З А П И С Н И К

44. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 26. ОКТОБРА 2014. ГОДИНЕ

Седница је почела у 10,30 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Катарина Ракић, Драган Николић, Биљана Пантић Пиља, Светислав Вукмирица, Ненад Николић, заменик члана Александра Јаблановића, Тања Томашевић Дамњановић, Жарко Мићин, Неђо Јовановић, Балинт Пастор, Мирко Чикириз, Весна Бесаровић и Весна Мартиновић.

Седници нису присуствовали: Верољуб Арсић, проф. др Јанко Веселиновић, Жарко Обрадовић и Петар Петровић, као ни њихови заменици.

На предлог председника Одбора, већином гласова је усвојен следећи

Д н е в н и р е д :

1. Разматрање амандмана који је поднео Одбор за рад, социјална питања, друштвену укљученост и смањење сиромаштва на Предлог закона о привременом уређивању начина исплате пензија.

1. тачка дневног реда. Разматрање амандмана који је поднео Одбор за рад, социјална питања, друштвену укљученост и смањење сиромаштва на Предлог закона о привременом уређивању начина исплате пензија.

Одбор је у складу са чланом 164. Пословника Народне скупштине размотрио амандман који је на члан 1. Предлога закона о привременом уређивању начина исплате пензија, поднео Одбор за рад, социјална питања, друштвену укљученост и смањење сиромаштва и сматра да је амандман у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Седница је завршена у 10,45 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић